». 



§. (XII.) De esu carnium Theutonicorum et Polonorum. 



Cum nuper per Wratislaviensem et Cracoviensem dioceses transitum faceremus ac- 

 cesserunt ad nos Theutonici, qui ad incolendam terram eandem de Theutonia advene- 

 rant, nobis querimoniam deponentes super hoc, quod eorum episcopi, ut dicebant, eos 

 per excommunicationis sententiam compellebant ad hoc, ut singulis annis a septuage- 

 sima usque ad pasca a carnibus abstinerent, pro eo quod homines regionum illarum 

 eisdem temporibus ab esu carnium consueverant abstinere. Sed cum ipsi Theutonici, 

 ut dicebant, et progenitores ipsorum consuevissent usque ad feriam tertiam ante diem 

 cinerum comedere semper carnes et partes istas cum tali consuetudine intravissent 

 eamque continue et sine interruptione servassent nee votum sive obligationem contra- 

 riam emisissent, nolebant, ut dicebant, a septuagesima usque ad diem cinerum ab esu 

 carnium abstinere nee renuntiare super hoc juri suo, cum nee contra fidem nee contra 

 observationem universalis ecclesie istud esset, et maxime cum plures ex hominibus 

 regionum ipsarum jam prefatis diebus carnes cum ipsis Theutonicis commedere ince- 

 pissent. Nos igitur, attendentes quod apostolus Paulus dicit, quod esca nos non com- 

 mendat deo et quod hinc et inde multitudo populi est in causa, mandamus, ut tarn 

 commedentes carnes diebus predictis quam non commedentes in hac parte suis rationa- 

 bilibus conscientiis relinquatis, prohibentes, ut ad abstinendum vel non abstinendum ab 

 esu carnium diebus predictis nullus predictorum de cetero compellatur, sed qui mandu- 

 cat carnes temporibus antedictis non manducantem non spernat et qui non manducat 

 non judicet manducantem , excommunicationis sententias si que late sunt propter hoc 

 relaxantes. 



©. 2t. etciticl. 



